Eurydike ble holdt innesperret sammen med sin ektemann i et trangt fangehull og knapt gitt føde, men snart besluttet Olympias, alarmert av at flere makedonere begynte å få medynk med henne, å kvitte seg med sin rival. Filip III ble henrettet og dronningmoren sendte Eurydike et sverd, et reip og en kopp med gift, og ba henne om å velge sin død. Eurydikes kampglød ga seg ikke. Hun lyste hevn over sin morder og avsluttet sitt liv i enden av tauet, uten gi fra seg en tåre eller et ord av klage, ble det sagt.